
Gheorghe I. Brătianu 


Gheorghe (George) |. Brătianu s-a născut la 21 lanuarie 1898, la Ruginoasa, în 
județul lași. Era fiul lui lon (lonel) |. C. Brătianu și al prinţesei Maria Moruzi-Cuza, 
văduva fiului lui Cuza, Alexandru. și nepotul lui lon C. Brătianu. Deși părinţii săi s-au 
despărțit la scurt timp după căsătorie, chiar înaintea nașterii sale, Ionel Brătianu l-a 
recunoscut ca fiu legitim și a avut grijă să supravegheze formarea intelectuală a 
tânărului George. Relatiile dintre tata si fiu au fost sporadice, deoarece mama sa nu 
îngaduia contactele între cei doi. Cei doi divorțaseră a doua zi după cununia 
religioasă, doar pentru a-l recunoaște pe viitorul istoric drept fiu legitim. Abia după 
1918, Gheorghe |. Brătianu îl va frecventa pe I.I. C. Brătianu, cerându-i sfatul și 
sprijinul. 


Studii 


Copilăria și adolescenţa și-a petrecut-o alături de mama sa, la Ruginoasa, în Palatul 
domnesc al lui Alexandru loan Cuza - construit în anul 1811 în stil neogotic, care 
aparținuse iniţial familiei Sturza - actualmente muzeu, și la proprietatea din lași a 
mamei sale, Casa Pogor. În anul 1916 și-a dat bacalaureatul la lași, iar în vara 
aceluiași an îl vizitează pentru prima oară pe istoricul Nicolae lorga, la Vălenii de 
Munte. Nicolae lorga a fost cel care i-a publicat primul studiu, "O oaste 
moldovenească acum trei veacuri", în "Revista istorică", reprezentând debutul 
istoriografic al tânărului Gheorghe |. Brătianu, în vârstă de 16 ani. 


După intrarea României în război, la 15 august 1916, Gheorghe |. Brătianu, în vârstă 
de 18 ani, se înrolează voluntar, fiind încorporat la Regimentul 2 Artilerie. În 
perioada 10 octombrie 1916 - 31 martie 1917 a urmat cursurile școlii de ofițeri de 
rezervă de artilerie, la lași, iar la 1 iunie 1917 este avansat la gradul de 
sublocotenent. În vara anului 1917, participând la luptele grele de la Cireșoaia, a 


fost rănit, iar după însănătoșire a ajuns din nou pe front, în Bucovina. Experienţa de 
pe front și-a expus-o în cartea "File rupte din cartea războiului". 


În 1917 se înscrie la Facultatea de Drept din lași, pe care a absolvit-o în 1919, când 
obţine licenţa în drept. Fiind atras de istorie, abandonează cariera juridică și se 
înscrie la Universitatea Sorbona din Paris, unde frecventează cursurile unor istorici 
prestigioși, ca Ferdinand Lot și Charles Diehl, și obține licenţa în litere în 1921. 
Ulterior a devenit doctor în filosofie la Universitatea din Cernăuţi (1923) și doctor în 
litere (istorie medievală), tot la Sorbona, în Franţa, în anul 1929. 


Cariera profesională 


În 1924, devine profesor universitar la catedra de istorie universală a Universităţii 
din lași, iar din 1940, a Universităţii din București. În 1942, este ales membru titular 
al Academiei Române. Între 1935 și 1947 îndeplinește funcţia de director al 
Institutului de Istorie Universală din lași (1935 - 1940) și apoi al Institutului de Istorie 
Universală "Nicolae lorga" din București (1941 - 1947). În anii '30, a fost șeful unei 
fracțiuni dizidente a Partidului Naţional Liberal, pe care o înființase 


Cariera politică 


Gheorghe |. Brătianu se va înscrie în 1926 în Partidul Naţional Liberal iar la 12 
octombrie 1927 va deveni șef al organizaţiei lași a PNL. În 1930, nemulţumit de 
politica PNL, care se opunea cu înverșunare întoarcerii în ţară a lui Carol Caraiman, 
viitorul rege Carol al II-lea în ţară, omul politic Gheorghe |. Brătianu, care era unul 
din susținătorii viitorului rege, va da curs sugestiilor acestuia, și va sparge unitatea 
PNL prin crearea unei noi formaţiuni politice: PNL Gheorghe Brătianu (Georgist). Va fi 
exclus din PNL ca urmare a atitudinii sale. Odată cu Gheorghe |. Brătianu vor pleca 
din PNL o serie de personalităţi marcante ale culturii și politicii românești 
interbelice, precum Ștefan Ciobanu, Constantin C. Giurescu, P. P. Panaitescu, Simion 
Mehedinţi, Arthur Văitoianu, Mihai Antonescu, etc... Fără a avea o influenţă 
electorală notabilă, noua formaţiune politică, în primii ani de la înfiinţare, a sprijinit 
politica lui Carol al II-lea, dar s-a distanțat ulterior de aceasta pe măsură ce acesta 
continua politica de fărâmiţare a partidelor și de întărire a puterii sale personale. 


Gheorghe |. Brătianu va afirma în plenul parlamentului, în 16 iunie 1936: 


„ Am onoarea a depune de pe acum pe biroul Adunării următoarele întrebări - nu 
atât pentru a căpăta un răspuns, pe care am toate motivele să nu-l cred apropiat - 
cât mai ales pentru a atrage din vreme atenţia Parlamentului și a opiniei publice 
asupra unor împrejurări deosebit de îngrijorătoare. Când am criticat acum trei luni 
chestiunea unor angajamente luate de Guvernul român pentru eventuala trecere pe 


teritoriul său a unor formaţiuni militare și materiale de război sovietice, mi s-au 
opus de pe banca ministerială cele mai categorice dezmințţiri, însoţite de cele mai 
injurioase calificative. [...] Cu toate aceste dezminţiri și aprecieri, asupra autorităţii 
cărora nu mai insist, zvonurile îngrijorătoare nu au încetat să se răspândească. [...] 
Am citit însă deunăzi, în interviul pe care domnul Beneš, președintele Republicii 
Cehoslovace, l-a dat unui ziarist francez, după Conferinţa șefilor de state ai Micii 
înţelegeri, care a avut loc la București, următoarea informaţie, a cărei importanţă nu 
va scăpa nimănui: Dar dacă Franţa și Anglia, ar fi atât de oarbe încât să nu-și 
înțeleagă misiunea, cele trei state au prevăzut toate ipotezele. [...] Eu știu, că în 
orice caz, Răsăritul le va trimite în ajutor oameni și arme. Dacă adăugăm la aceste 
cuvinte afirmațiile unor identități totale de vederi faţă de toate problemele [...] este 
logică întrebarea : Pe unde ne va trimite "Răsăritul" oameni și arme și dacă Pactul 
de asistenţă militară încheiat între Cehoslovacia și URSS cuprinde obligaţii de 
această natură pentru România? ” 


În paralel, continuă activitatea universitară. În anii 1941-1942, va ţine cursul 
intitulat Chestiunea Mării Negre la Universitatea București. La 15 decembrie 1941, 
în lecţia de deschidere a cursului despre istoria Mării Negre, Gheorghe |. Brătianu 
vorbea despre “spaţiul de securitate” al României, un termen geopolitic pe care îl va 
defini ulterior drept spaţiul care “cuprinde acele regiuni și puncte fără de care o 
națiune nu poate îndeplini nici misiunea ei istorică, nici posibilităţile care alcătuiesc 
destinul său”. El va face o distincţie între spaţiul de securitate, spațiul etnic și 
spaţiul vital. Spaţiul etnic era “spaţiul locuit de același popor, în sensul de naţiune”, 
iar spațiul vital era un “raport de forțe”, “spaţiul peste care se întinde la un moment 
dat expansiunea unei forțe”. Spaţiul de securitate putea să coincidă cu spațiul etnic- 
de unde rezultă o “poziţie tare”-, putea, însă, să-l și depășească. Afirmarea spaţiului 
de securitate nu înseamnă voinţa și dorinţa de-a acapara un “spaţiu vital”, deci nu 
este expresia unei forțe în expansiune. 


Istoricul Gheorghe l. Brătianu identifica două “poziţii cheie”, respectiv poziţii 
geopolitice decisive pe care România trebuia să le includă obligatoriu în calculele ei 
strategice: “1.Intrarea Bosforului și, în general, sistemul strâmtorilor care duce 
navigația dincolo de această mare închisă; și 2.Crimeea, care, prin porturile ei 
naturale, prin cetăţile ei din timpurile cele mai vechi, prin bastionul maritim înaintat 
pe care-l reprezintă în Marea Neagră este evident o poziţie stăpânitoare peste tot 
complexul maritim de aci. Cine are Crimeea poate stăpâni Marea Neagră. Cine n-o 
are n-o stăpânește. Este evident că această problemă se leagă de chestiunile 
noastre, pentru că, în definitiv, ce sunt strâmtorile altceva decât prelungirea gurilor 
Dunării”. Tot el adăuga că “noţiunea spaţiului de securitate presupune că noi nu 
putem rămâne indiferenți faţă de ce se petrece în aceste două poziţii cheie ale unei 
mări atât de strâns legate de existența noastră”. Istoria veacurilor XIX și XX era 
sintetizată de Gheorghe |. Brătianu ca fiind “o luptă pentru Marea Neagră între Rusia 
și Europa”. 


Arestarea si detentia 


În noaptea de 7/8 mai 1950, este arestat de organele securităţii și întemnițat la 
închisoarea din Sighet, fără să fi fost judecat și condamnat. 


Sfârșitul vieţii 


Într-una din zilele dintre 23 și 27 aprilie 1953 a murit în închisoare, la vârsta de 55 
de ani[20], în condiţii încă neelucidate. Potrivit mărturiilor altor deţinuţi, se pare că 
s-a spânzurat cu un laț făcut dintr-un cearșaf, neputând să mai suporte chinurile 
detenţiunii. După alte surse se presupune că a fost bătut de un gardian până când 
Gheorghe Brătianu a murit. În 1971, familia a fost autorizată să-l dezgroape din 
cimitirul din Sighet și să-l reînhumeze în cavoul Brătienilor de la Florica/Ștefănești, 
din județul Argeș[21]. 


Opera lui Gheorghe I. Brătianu 


În calitatea sa de istoric, Gheorghe I. Brătianu a susţinut cu tenacitate și rigoare 
științifică teza continuității poporului român în spațiul carpato-danubiano-pontic. 
Lucrările sale asupra prezenţei românești în Basarabia sunt reprezentative pentru 
statura istoricului și conștiința omului politic. | s-a propus, dealtfel, să se dezică de 
tezele despre Basarabia, dar a refuzat, asumându-și cu luciditate responsabilitatea: 
"adevărul rămâne, indiferent de soarta celor care l-au servit". Asemeni lui luliu 
Maniu și a celorlalte personalităţi politice și culturale, care au murit sau au cunoscut 
teroarea comunistă a închisorilor, deportărilor și a coloniilor de muncă forțată, 
Gheorghe |. Brătianu se înscrie în constelația luminoasă de savanţi și politicieni 
patrioţi, ce legitimează identitatea etnică și culturală a poporului român. 


Principalele lucrări 


Recherches sur le commerce génois dans la Mer Noire au XIIIème siècle (1929) 
O enigmă și un miracol istoric: poporul român (1940) 

Tradiţia istorică despre întemeierea statelor românești (1945) 

Sfatul domnesc și adunarea stărilor în Principatele române (postum) 


Marea Neagră. De la origini până la cucerirea otomană (postum) 


